title: Komisjoni rakendusmäärus (EL) 2019/1856, 31. oktoober 2019, millega kiidetakse heaks kaitstud päritolunimetusega või kaitstud geograafilise tähisega toote spetsifikaadi muudatused (Izsáki Arany Sárfehér (KPN))

text:
                  7.11.2019

                  ET

                  Euroopa Liidu Teataja

                  L 286/1

         KOMISJONI RAKENDUSMÄÄRUS (EL) 2019/1856,
         31. oktoober 2019,
         millega kiidetakse heaks kaitstud päritolunimetusega või kaitstud geograafilise tähisega toote spetsifikaadi muudatused („Izsáki Arany Sárfehér“ (KPN))
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artiklit 99,
         ning arvestades järgmist:

                     (1)

                     Komisjon vaatas läbi Ungari esitatud määruse (EL) nr 1308/2013 artikli 105 kohase taotluse saada heakskiit kaitstud päritolunimetuse „Izsáki Arany Sárfehér“ spetsifikaadi muudatustele.

                     (2)

                     Komisjon avaldas vastavalt määruse (EL) nr 1308/2013 artikli 97 lõikele 3 tootespetsifikaadi muudatuste heakskiitmise taotluse Euroopa Liidu Teatajas (2).

                     (3)

                     Komisjonile ei esitatud ühtki määruse (EL) nr 1308/2013 artikli 98 kohast vastuväidet.

                     (4)

                     Seega tuleks tootespetsifikaadi muutmine vastavalt määruse (EL) nr 1308/2013 artiklile 99 heaks kiita.

                     (5)

                     Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1

               Euroopa Liidu Teatajas avaldatud nimetuse „Izsáki Arany Sárfehér“ (KPN) spetsifikaadi muudatus kiidetakse heaks.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 31. oktoober 2019

                  Komisjoni nimel

                  presidendi eest

               Phil HOGAN

                  komisjoni liige

            (1)  ELT L 347, 20.12.2013, lk 671.

            (2)  ELT C 251, 26.7.2019, lk 7.


title: Komisjoni Rakendusmäärus (EL) 2019/1859, 6. november 2019, millega kehtestatakse Euroopa Parlamendi ja nõukogu määruse (EL) 2019/1242 artikli 10 rakenduseeskirjad teatavate andmete kogumise kohta (EMPs kohaldatav tekst)

text:
                  7.11.2019

                  ET

                  Euroopa Liidu Teataja

                  L 286/10

         KOMISJONI RAKENDUSMÄÄRUS (EL) 2019/1859,
         6. november 2019,
         millega kehtestatakse Euroopa Parlamendi ja nõukogu määruse (EL) 2019/1242 artikli 10 rakenduseeskirjad teatavate andmete kogumise kohta
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 20. juuni 2019. aasta määrust (EL) 2019/1242, millega kehtestatakse uute raskeveokite CO2-heite normid ning muudetakse Euroopa Parlamendi ja nõukogu määrusi (EÜ) nr 595/2009 ja (EL) 2018/956 ning nõukogu direktiivi 96/53/EÜ, (1) eriti selle artiklit 10,
         ning arvestades järgmist:

                     (1)

                     Selleks et kehtestada metoodika, mille alusel hinnata CO2-võrdlusheite kindlaksmääramise tingimusi (edaspidi „metoodika“), on asjakohane, et komisjonil on juurdepääs teatavatele andmetele, eelkõige sum exec andmefailile, mis tehakse tootjatele kättesaadavaks komisjoni määruse (EL) 2017/2400 (2) artikli 5 lõike 1 punktis a osutatud modelleerimisvahendi kasutamise korral.

                     (2)

                        Sum exec andmefail võimaldab komisjonil hinnata, milline on metoodika rakendamisest tulenev kvantitatiivne mõju sõiduki CO2-heitele. Eelkõige on sum exec andmefail vajalik selleks, et määrata kindlaks muutused, mis toimuvad regulatiivsetes CO2-heidetes, kui kohandatakse modelleerimisvahendi sisendiks olevaid sõiduki komponente käsitlevaid andmeid. Sum exec andmefailid on seega vajalikud, et ühest küljest hinnata, kas on vaja teha korrigeerimisi, ja kui on, siis teisest küljest kohaldada korrigeerimisi sõiduki CO2-heite suhtes, võttes aluseks modelleerimisvahendile kohandatud sisendandmed.

                     (3)

                     Seepärast on asjakohane, et tootjad seiravad sum exec andmefaile sõidukite kohta, mille puhul modelleerimise kuupäev jääb 2019. ja 2020. aruandeperioodi, ja esitavad need komisjonile. Kuna sellise teabe esitamine enne 1. oktoobrit 2019 toodetud sõidukite kohta võib nõuda tootjatelt lisapingutusi, tuleks sellise teabe esitamise kuupäev kehtestada hilisemaks kuupäevaks, mis on 30. september 2021.

                     (4)

                     On oluline tagada, et andmed, mida seiratakse ja esitatakse, oleksid kindlad ja usaldusväärsed. Seepärast peaks komisjonil olema vahendid lõplike andmete kontrollimiseks ja meetmete võtmiseks, et tagada lõplike andmete õigsus.

                     (5)

                     Komisjon peaks kasutama Euroopa Keskkonnaameti hallatavat ettevõtlusandmete varamut, et hõlbustada andmete kogumist tootjate poolt, kes peaksid need andmed edastama koos Euroopa Parlamendi ja nõukogu määruse (EL) 2018/956 (3) kohaselt esitatavate andmetega.

                     (6)

                     Selleks et tagada CO2-võrdlusheite usaldusväärsus ja representatiivsus kogu liidu sõidukipargi suhtes kohaldatavate CO2-heite sihttasemete määramise alusena, peaks käesolev määrus jõustuma võimalikult kiiresti pärast selle avaldamist.

                     (7)

                     Käesoleva määrusega ette nähtud meetmed on kooskõlas kliimamuutuste komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Tootjate poolne seire ja aruandlus

               1.   Tootjad seiravad komaeraldusega väärtusi sisaldavat faili, millel on sama nimi kui tööfailil ja mille laiend on.vsum ning mis sisaldab koondtulemusi iga modelleeritud kasutusotstarbe ja kandevõime tingimuste kohta, mis genereeritakse määruse (EL) 2017/2400 artikli 5 lõike 1 alapunktis a osutatud modelleerimisvahendiga selle graafilise kasutajaliidese versioonis (edaspidi „sum exec andmefail“), ja esitavad selle komisjonile käesoleva määruse kohaselt raskeveokite kohta, mille modelleerimine toimus enne 1. juulit 2021.

               2.   Nad seiravad sum exec andmefaili iga uue raskeveoki puhul,

                           a)

                           mille modelleerimine toimus ajavahemikus 1. oktoober 2019 – 30. juuni 2020, ja esitavad need andmed hiljemalt 30. septembriks 2020;

                           b)

                           mille modelleerimine toimus ajavahemikus 1. jaanuar 2019 – 30. september 2019, ja esitavad need andmed hiljemalt 30. septembriks 2021;

                           c)

                           mille modelleerimine toimus ajavahemikus 1. juuli 2020 – 30. juuni 2021, ja esitavad need andmed hiljemalt 30. septembriks 2021.

               3.   Tootja kontaktisik edastab sum exec andmefailid elektroonilise edastussüsteemi kaudu Euroopa Keskkonnaameti hallatavasse ettevõtlusandmete varamusse. Kontaktisik saadab komisjonile ja ametile teate andmete e-postiga edastamise kohta lõikes 5 osutatud aadressidele.

               4.   Andmete üleslaadimise eest vastutab kontaktisik, kelle tootja määras vastavalt määrusele (EL) 2018/956, kui tootja ei teata komisjonile muust 1. septembriks 2020.

               5.   Teated tuleb saata järgmistel aadressidel: EC-CO2-HDV-IMPLEMENTATION@ec.europa.eu ning HDV-monitoring@eea.europa.eu.

            Artikkel 2
            Kontroll

               1.   Tootjad vastutavad artikli 1 lõike 2 kohaselt esitatud andmete õigsuse ja kvaliteedi eest. Nad teatavad komisjonile viivitamata kõigist esitatud andmetes leitud vigadest.

               2.   Komisjon võib kontrollida artikli 1 lõike 2 kohaselt esitatud andmete kvaliteeti.

               3.   Kui komisjonile teatatakse andmetes esinevatest vigadest või kui ta avastab need andmetest oma kontrolli käigus, võtab ta vajaduse korral ja pärast tootjaga konsulteerimist meetmeid nende parandamiseks.

            Artikkel 3
            Jõustumine
            Käesolev määrus jõustub kolmandal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 6. november 2019

                  Komisjoni nimel

                  president

               Jean-Claude JUNCKER

            (1)  ELT L 198, 25.7.2019, lk 202.

            (2)  Komisjoni 12. detsembri 2017. aasta määrus (EL) 2017/2400, millega rakendatakse Euroopa Parlamendi ja nõukogu määrust (EÜ) nr 595/2009 seoses raskeveokite CO2 heitkoguste ja kütusekulu kindlaksmääramisega ning muudetakse Euroopa Parlamendi ja nõukogu direktiivi 2007/46/EÜ ning komisjoni määrust (EL) nr 582/2011 (ELT L 349, 29.12.2017, lk 1).

            (3)  Euroopa Parlamendi ja nõukogu 28. juuni 2018. aasta määrus (EL) 2018/956 uute raskeveokite CO2-heite ja kütusekulu seire ja aruandluse kohta (ELT L 173, 9.7.2018, lk 1).


title: Komisjoni Rakendusmäärus (EL) 2019/1860, 6. november 2019, millega muudetakse komisjoni rakendusmäärust (EL) nr 1313/2014, millega pärast nõukogu määruse (EÜ) nr 1225/2009 artikli 11 lõike 2 kohast aegumise läbivaatamist kehtestatakse lõplik dumpinguvastane tollimaks Hiina Rahvavabariigist pärit teatavate töödeldud ja konserveeritud tsitrusviljade (mandariinid jne) impordi suhtes

text:
                  7.11.2019

                  ET

                  Euroopa Liidu Teataja

                  L 286/13

         KOMISJONI RAKENDUSMÄÄRUS (EL) 2019/1860,
         6. november 2019,
         millega muudetakse komisjoni rakendusmäärust (EL) nr 1313/2014, millega pärast nõukogu määruse (EÜ) nr 1225/2009 artikli 11 lõike 2 kohast aegumise läbivaatamist kehtestatakse lõplik dumpinguvastane tollimaks Hiina Rahvavabariigist pärit teatavate töödeldud ja konserveeritud tsitrusviljade (mandariinid jne) impordi suhtes
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed, (1) eriti selle artiklit 11,
         ning arvestades järgmist:

                     (1)

                     29. augustil 2018 võttis komisjoniga ühendust Zhejiang Xinshiji Foods Co., Ltd., kes taotles nime muutmist.

                     (2)

                     Zhejiang Xinshiji Foods Co., Ltd teatas, et tema uus nimi on Zhejiang Juzhou Foods Co., Ltd.

                     (3)

                     Komisjon vaatas esitatud teabe läbi ja jõudis järeldusele, et nimemuutus ei mõjuta mingil viisil komisjoni rakendusmääruse (EL) nr 1313/2014 (2) järeldusi.

                     (4)

                     Lisaks teatas äriühing Zhejiang Xinshiji Foods Co., Ltd. komisjonile, et ta ei ole enam seotud äriühinguga Hubei Xinshiji Foods Co., Ltd.

                     (5)

                     Esialgse uurimise käigus leidis komisjon, et äriühingu Zhejiang Xinshiji Foods Co., Ltd. ja temaga seotud tootja Hubei Xinshiji Foods Co., Ltd. kaalutud keskmine dumpingumarginaal väljendatuna protsendimäärana CIF-hinnast ühenduse piiril ilma tollimakse tasumata on 136,3 % (3). Äriühingute Zhejiang Xinshiji Foods Co., Ltd ja temaga seotud tootja Hubei Xinshiji Foods Co., Ltd suhtes kohaldati TARICi koodi A888 all dumpinguvastaseid meetmeid väärtuses 490,7 eurot/tonni kohta.

                     (6)

                     Olles hinnanud talle esitatud tõendeid, nõustus komisjon, et tõendid on piisavad selleks, et mitte lugeda äriühinguid Zhejiang Xinshiji Foods Co., Ltd. ja Hubei Xinshiji Foods Co., Ltd. seotud äriühinguteks ELi dumpinguvastase seaduse kohaldamisel.

                     (7)

                     Selleks et tagada kehtivate dumpinguvastaste tollimaksude tulemuslik kogumine, pidas komisjon vajalikuks muuta rakendusmäärust (EL) nr 1313/2014, et esitada nende kahe tootja individuaalsed dumpingumarginaalid. Pärast asjaomaste isikute teavitamist märkusi ei saadud.

                     (8)

                     Käesoleva määrusega ette nähtud meetmed on kooskõlas määruse (EL) 2016/1036 artikli 15 lõike 1 kohaselt asutatud komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Komisjoni rakendusmääruse (EL) nr 1313/2014 artikli 1 lõige 2 asendatakse järgmisega:

                  „2.   Allpool loetletud äriühingute valmistatud ja lõikes 1 kirjeldatud toodete suhtes kohaldatakse järgmist lõplikku dumpinguvastast tollimaksu:

                              Äriühing

                              Eurot/tonn (toote netokaal)

                              TARICi lisakood

                              Yichang Rosen Foods Co., Ltd., Yichang, Zhejiang

                              531,2

                              A886

                              Zhejiang Taizhou Yiguan Food Co. Ltd, Huangyan, Zhejiang

                              361,4

                              A887

                              Zhejiang Juzhou Foods Co., Ltd, Sanmen, Zhejiang

                              499,9

                              C528

                              Hubei Xinshiji Foods Co., Ltd, Dangyang City, Hubei provints

                              489,7

                              A888

                              Valimist välja jäänud koostööd tegevad eksportivad tootjad, kes on loetletud lisas

                              499,6

                              A889

                              Kõik muud äriühingud

                              531,2

                              A999“

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 6. november 2019

                  Komisjoni nimel

                  president

               Jean-Claude JUNCKER

            (1)  ELT L 176, 30.6.2016, lk 21.

            (2)  ELT L 354, 11.12.2014, lk 17.

            (3)  ELT L 350, 30.12.2008, lk 35, põhjendus 23, ja ELT L 178, 5.7.2008, lk 19, põhjendus 49.


title: Komisjoni rakendusmäärus (EL) 2019/1916, 15. november 2019, millega kehtestatakse üksikasjalikud sätted nõukogu direktiivi 96/53/EÜ kohaste sõiduki tagaosas paiknevate aerodünaamiliste seadiste kasutamise kohta

text:
                  18.11.2019

                  ET

                  Euroopa Liidu Teataja

                  L 297/3

         KOMISJONI RAKENDUSMÄÄRUS (EL) 2019/1916,
         15. november 2019,
         millega kehtestatakse üksikasjalikud sätted nõukogu direktiivi 96/53/EÜ kohaste sõiduki tagaosas paiknevate aerodünaamiliste seadiste kasutamise kohta
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 25. juuli 1996. aasta direktiivi 96/53/EÜ, millega kehtestatakse teatavatele ühenduses liikuvatele maanteesõidukitele siseriiklikus ja rahvusvahelises liikluses lubatud maksimaalmõõtmed ning rahvusvahelises liikluses lubatud täismass, (1) eriti selle artikli 8b lõiget 4,
         ning arvestades järgmist:

                     (1)

                     Sõidukite aerodünaamiliste omaduste parandamisega võib märkimisväärselt vähendada kütusekulu ja seega ka CO2 heidet. Kuid sõidukite aerodünaamilisi omadusi ei saa märkimisväärselt parandada, kui maanteesõidukite, sealhulgas aerodünaamiliste seadiste lubatud mõõtmed seda ei võimalda. Seetõttu muudeti direktiivi 96/53/EÜ, et lubada teatavatel tingimustel erandeid sõidukite maksimaalsest lubatud pikkusest nii esi- kui ka tagaosas.

                     (2)

                     Tagaosas paiknevate sissetõmmatavate või kokkuvolditavate aerodünaamiliste seadiste ohutuse tagamiseks tuleks kindlaks määrata tingimused, mille korral selliseid seadiseid võib kasutada või need tuleb sulgeda, eelkõige seoses teiste liiklejate läheduse, piirkonna eriomaduste ja kiiruspiirangutega. Samuti tuleks tagada tagaosas paikneva sissetõmmatava või kokkuvolditava aerodünaamilise seadise sobivus ühendveoga seotud toimingute korral, eriti ühendveoüksustesse sisse ja sealt välja manööverdamisel, aga ka vastupidavus tuule toimele ühendveoüksuses transportimisel.

                     (3)

                     Samuti tuleks märkida, et sõidukid ja autorongid, mis on varustatud tagaosas paiknevate aerodünaamiliste seadistega, peavad vastama direktiivi 96/53/EÜ nõuetele, eelkõige I lisa punktis 1.5 sätestatud pöörderiba osas.

                     (4)

                     Käesoleva määrusega ettenähtud meetmed on kooskõlas direktiivi 96/53/EÜ artikli 10i lõikes 2 osutatud komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Reguleerimisese
            Käesoleva määrusega kehtestatakse direktiivi 96/53/EÜ kohaselt üksikasjalikud sätted sõidukite ja autorongide tagaosas paiknevate aerodünaamiliste seadiste kasutamise kohta.

            Artikkel 2
            Mõisted
            Käesolevas määruses kasutatakse järgmisi mõisteid:

                        a)

                        „seadised“ – sõiduki või autorongi tagaosas paiknevad aerodünaamilised seadised;

                        b)

                        „kasutusasend“ – seadiste tööasend, millega vähendatakse tuuletakistust;

                        c)

                        „suletud asend“ – seadiste asend kokkuvolditult või sissetõmmatult ja ohutult kinnitatult.

            Artikkel 3
            Kasutamistingimused

               1.   Liikmesriigid võivad pädeva asutuse nõudel keelata kasutusasendis seadistega sõidukite või autorongide liikluse linnades või linnade vahel, võttes arvesse selliste piirkondade eriomadusi, eelkõige juhul, kui piirkiirus on sellistes piirkondades 50 km/h või väiksem ja kui piirkonnas võib olla vähekaitstud liiklejaid.

               2.   Seadised peavad olema suletud asendis sellistes tingimustes või piirkondades, kus on vaja erilist tähelepanu või täpsust. Seda võib olla vaja kui:

                           a)

                           sõiduk manööverdab, tagurdab või pargib;

                           b)

                           sõiduk on pargitud;

                           c)

                           sõidukile laaditakse kaupu peale või sealt maha.

               3.   Ühendveoga seotud toimingute korral kehtivad seadiste kasutamise suhtes järgmised nõuded:

                           a)

                           ühendveo ettevalmistamisel ja selle ajal peavad seadised olema suletud asendis;

                           b)

                           seadised ei tohi eenduda sõiduki kummalgi küljel rohkem kui 25 mm ja sõiduki kogulaius koos seadistega ei tohi ületada 2 600 mm;

               4.   vigaseid, ohtlikke ja rikkis seadiseid tuleb hoida suletud asendis või need võimaluse korral viivitamata eemaldada.

               5.   Erandina lõikest 2 ja lõike 3 punktist a ei pea seadised olema suletud asendis, kui nad ei pea olema sissetõmmatavad või kokkuvolditavad vastavalt määruse (EL) nr 1230/2012 I lisa B osa punktile 1.3.1.1.3, C osa punkti 1.3.1.1.3 ning D osa punktile 1.4.1.1.3, kuna maksimaalmõõtmete nõuded on kõigi tingimuste korral täidetud.

            Artikkel 4
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Käesolev määrus on tervikuna siduv ja vahetult kohaldatav kõikides liikmesriikides.

            Brüssel, 15. november 2019

                  Komisjoni nimel

                  president

               Jean-Claude JUNCKER

            (1)  EÜT L 235, 17.9.1996, lk 59.


title: Komisjoni rakendusmäärus (EL) 2019/1920, 18. november 2019, millega võetakse Euroopa Parlamendi ja nõukogu määruse (EL) nr 1308/2013 artikli 99 kohaselt kaitse alla nimetus Ambt Delden (KPN)

text:
                  19.11.2019

                  ET

                  Euroopa Liidu Teataja

                  L 298/1

         KOMISJONI RAKENDUSMÄÄRUS (EL) 2019/1920,
         18. november 2019,
         millega võetakse Euroopa Parlamendi ja nõukogu määruse (EL) nr 1308/2013 artikli 99 kohaselt kaitse alla nimetus „Ambt Delden“ (KPN)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artiklit 99,
         ning arvestades järgmist:

                     (1)

                     Komisjon vaatas vastavalt määruse (EL) nr 1308/2013 artikli 97 lõigetele 2 ja 3 läbi Madalmaade 12. veebruaril 2016. aastal esitatud taotluse registreerida kaitstud päritolunimetusena (KPN) nimetus „Ambt Delden“ ja see avaldati Euroopa Liidu Teatajas (2).

                     (2)

                     8. mail 2018 saadi Itaalia põllumajandusministeeriumilt määruse (EL) nr 1308/2013 artikli 98 ja komisjoni määruse (EÜ) nr 607/2009 (3) artikli 14 kohane vastuväide. Komisjon hindas vastuväite määruse (EÜ) nr 607/2009 artikli 15 kohaselt vastuvõetavaks.

                     (3)

                     Komisjon edastas kõnealuse vastuväite 5. juuli 2018. aasta kirjaga Madalmaade ametiasutustele ja palus neil esitada selle kohta oma tähelepanekud kahe kuu jooksul vastavalt määruse (EÜ) nr 607/2009 artikli 16 lõikele 1. Madalmaad saatsid oma tähelepanekud 4. septembriks 2018, st ettenähtud tähtajaks.

                     (4)

                     Vastavalt määruse (EÜ) nr 607/2009 artikli 16 lõikele 1 edastas komisjon Madalmaade ametiasutuste tähelepanekud 2. oktoobri 2018. aasta kirjaga vastuväite esitajale, st Itaalia põllumajandusministeeriumile, kellele anti kaks kuud võimalike märkuste esitamiseks. Komisjon ei saanud Itaalia põllumajandusministeeriumilt täiendavat vastust.

                     (5)

                     Vastavalt määruse (EÜ) nr 607/2009 artikli 16 lõikele 3 peaks komisjon võtma vastu otsuse tema käsutuses olevatele tõenditele tuginedes.

                     (6)

                     Vastuväite esitaja väidab, et teatavad veinide „Ambt Delden“ tootmiseks kasutatavad viinamarjasordid, nimelt „Souvignier Gris B“, „Pinotin N“, „Solaris B“, „Regent N“ ja „Johanniter B“, on saadud liigi Vitis vinifera ristamisel muude perekonna Vitis liikidega. Vastuväite esitaja on arvamusel, et see on selgelt vastuolus määruse (EL) nr 1308/2013 artikli 93 lõike 1 punkti a alapunktiga iv, milles on sätestatud, et kaitstud päritolunimetusega veinid peavad olema toodetud viinamarjasortidest, mis kuuluvad Vitis vinifera liiki. Samuti väidab ta, et kõik liikmesriigid, näiteks Itaalia, võivad liigitada oma veiniviinamarjasordid (nii liiki Vitis vinifera kui ka ristandiliikide hulka kuuluvad sordid) täpsete teaduslike tõendite ja andmete alusel ning et ühelgi juhul ei saa liikide ristamisel saadud sorti pidada liiki Vitis vinifera kuuluvaks.

                     (7)

                     Komisjon hindas vastuväite esitaja ja taotleja esitatud väiteid ning jõudis järeldusele, et nimetus „Ambt Delden“ tuleks registreerida kaitstud päritolunimetusena järgmistel põhjustel.

                     (8)

                     Seoses väidetega, et toode ei ole valmistatud liiki Vitis vinifera kuuluvatest viinamarjasortidest, tuleb arvesse võtta mitut asjaolu. Esiteks puudub ELi tasandil ühtlustatud klassifikatsioon liiki Vitis vinifera kuuluvate viinamarjasortide kohta. Lisaks puudub pädevate ametiasutuste, näiteks Rahvusvahelise Viinamarja- ja Veiniorganisatsiooni (OIV) viiteloetelu või teaduslik dokument, mis võimaldaks praegu selgelt liigitada taimi, mis kuuluvad liiki Vitis vinifera või liigi Vitis vinifera ja muude perekonna Vitis ristandite hulka, või nende vahel vahet teha. Seda arvesse võttes peaks teadusliku määratluse küsimusega eelkõige tegelema riikliku eelhinnangu raames, mille liikmesriik peab tegema määruse (EL) nr 1308/2013 artikli 96 kohaselt. Selles tuginevad Madalmaad rahvusvahelises viinamarjasortide kataloogis (Vitis International Variety Catalogue (VIVC)) (4) sisalduvale liigitusele, kus kõik viis kõnealust veiniviinamarjasorti on liigitatud Vitis vinifera liiki kuuluvaks. Teiseks peab komisjon vastuväite kontrollimisel määruse (EÜ) nr 607/2009 artikli 16 lõike 3 kohaselt võtma vastu otsuse taotlus tagasi lükata või päritolunimetus registreerida, lähtudes kättesaadavast tõendusmaterjalist. Antud juhul viitab vastuväite esitaja Bundesortenamti (Saksamaa Föderaalne sordiamet) peetavale Saksamaa riiklikule viinamarjasortide registrile ja kataloogis VIVC olevale teabele, mis näitab, et kõik viis veinide „Ambt Delden“ tootmiseks kasutatavat viinamarjasorti on saadud perekonna Vitis eri liikide mõningase ristamise teel. Vaatamata sellele on need viis sorti kataloogi VIVC veebisaidil liigitatud Vitis vinifera alla. Komisjon peab oma otsuste tegemisel võtma arvesse ka mittediskrimineerimise põhimõtet. Sellega seoses märgib komisjon, et praegu kasutatakse kõnealuseid veiniviinamarjasorte kaitstud päritolunimetusega veinide tootmiseks mitmes liikmesriigis.

                     (9)

                     Eespool nimetatud põhjustel ei ole võimalik teha järeldust, et nimetusega „Ambt Delden“ hõlmatud veinid on toodetud viinamarjasortidest, mis ei kuulu liiki Vitis vinifera. Selle põhjendusega esitatud vastuväited tuleb seetõttu tagasi lükata.

                     (10)

                     Eespool esitatut silmas pidades ja kooskõlas määruse (EL) nr 1308/2013 artikliga 99 on komisjon seisukohal, et nimetust „Ambt Delden“ tuleks kaitsta ja kanda see kõnealuse määruse artiklis 104 osutatud registrisse.

                     (11)

                     Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Nimetus „Ambt Delden“ (KPN) võetakse kaitse alla.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 18. november 2019

                  Komisjoni nimel

                  president

               Jean-Claude JUNCKER

            (1)  ELT L 347, 20.12.2013, lk 671.

            (2)  ELT C 100, 16.3.2018, lk 14.

            (3)  ELT L 193, 24.7.2009, lk 60.

            (4)  Rahvusvaheline viinamarjasortide kataloog (VIVC) on perekonda Vitis kuuluvate eri viinamarjaliikide ja -sortide/-kultivaride andmebaas. Kataloogi VIVC haldab Saksamaal Siebeldingenis asuv Geilweilerhofi viinamarjasordiaretuse instituut (Institut für Rebenzüchtung Geilweilerhof) ning see sisaldab teavet viinapuukogude kohta, mis asuvad erinevates viinamarjakasvatuse instituutides kogu maailmas. Alates 2009. aasta aprillist on andmebaasi koondatud teavet 45 riigis asuvalt 130 asutuselt ning see sisaldab ligikaudu 18 000 kannet.


title: Komisjoni rakendusmäärus (EL) 2019/1921, 18. november 2019, millega parandatakse rakendusmääruse (EL) nr 873/2011 (teatavate kaupade klassifitseerimise kohta kombineeritud nomenklatuuris) taanikeelset versiooni

text:
                  19.11.2019

                  ET

                  Euroopa Liidu Teataja

                  L 298/3

         KOMISJONI RAKENDUSMÄÄRUS (EL) 2019/1921,
         18. november 2019,
         millega parandatakse rakendusmääruse (EL) nr 873/2011 (teatavate kaupade klassifitseerimise kohta kombineeritud nomenklatuuris) taanikeelset versiooni
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
         ning arvestades järgmist:

                     (1)

                     Komisjoni rakendusmääruse (EL) nr 873/2011 (2) taanikeelses versioonis on lisas esitatud tabelis tootekategooriaga seotud vead, mis muudavad määruse kohaldamisala.

                     (2)

                     Seepärast tuleks rakendusmääruse (EL) nr 873/2011 taanikeelset versiooni vastavalt parandada. Muudes keeleversioonides ei ole vaja parandusi teha.

                     (3)

                     Käesoleva määrusega ettenähtud meetmed on kooskõlas tolliseadustiku komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1

               (ei puuduta eestikeelset versiooni)

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 18. november 2019

                  Komisjoni nimel

                  President

               Jean-Claude JUNCKER

            (1)  EÜT L 256, 7.9.1987, lk 1.

            (2)  Komisjoni 27. juuli 2011. aasta rakendusmäärus (EL) nr 873/2011 teatavate kaupade klassifitseerimise kohta kombineeritud nomenklatuuris (ELT L 227, 2.9.2011, lk 5).